Kitartanak-e a szavak?
Czenkli Dorka, publicisztika, Magyar Narancs: Politikai-kulturális hetilap, 2014
Tandori Dezső, Parti Nagy Lajos, Závada Pál, Nádas Péter, Nádasdy Ádám és még több mint hatvan magyar író, költő, alkotó kézzel írt szövegeit ajánlották fel tartós élelmiszerekért a budapesti Írók Boltjában. Az élelmiszert Magyarország egyik legnagyobb szegényiskolája, az abaújkéri Wesley Többcélú Intézmény növendékei számára gyűjtötték.